סטיבן טומפקינסון

סטיבן פול טומפקינסון (באנגלית: Stephen Paul Tompkinson; נולד ב-15 באוקטובר 1965) הוא שחקן אנגלי המוכר בעיקר מהופעותיו בסדרות דרמה וקומדיה בטלוויזיה. מאז 2010 משחק טומפקינסון בתפקיד אלן בנקס בסדרת הפשע "פקד בילוש בנקס" של ITV. עוד הוא מוכר מהופעתו בתפקיד דני טרווניון בסדרה "לב פראי" ששודרה ב-ITV בשנים 2006 עד 2012. לפני כן הופיע טומפקינסון בסדרת הדרמה "בליקיסאנג'ל" בדמות הכומר פיטר קליפורד, בסדרה "Grafters" שיחק בתפקיד טרוור פורוויס, ומ-1990 עד 1998 גילם את דמיאן דיי בסדרה הקומית "Drop the Dead Donkey" (אנ'). ב-1996 שיחק בסרט הקולנוע "התזמורת" (Brassed Off). טומפקינסון נולד בסטוק-און-טיז שבמחוז דרהאם. כשהיה בן 4 עברה משפחתו לעיר סקרבורו בצפון יורקשייר, ואחר כך הם עברו לית'ם סט אנס בלנקשייר. הוא למד בבית הספר התיכון הקתולי סט ביד בלית'ם ואחר כך בבית הספר סט מרי בבלקפול. התפקיד הראשי הראשון שגילם היה בהצגת בית ספר "The Plotters of Cabbage Patch Corner" בתפקיד אדמירל בטרפליי. את הכשרתו במשחק רכש ב-"Central School of Speech and Drama" בלונדון ולמד יחד עם ג'יימס נסביט ורופוס סוול. הוא סיים את התואר ב-1988. הקריירה שלו התחילה מיד אחרי בית הספר למשחק. בשנה האחרונה ללימודים זכה בפרס קרלטון הובס (אנ'). יחד עם יואן ביילי שיחק טומפקינסון בתסכית דרמה בן שני חלקים ברדיו בשם "Say What You Want to Hear" מאת טים רייט. הוא היה קריין בתוכנית דוקומנטרית בשם "Brass Britain" ששודרה ברדיו 2 של ה-BBC ב-2008 וב-2010. ב-1988 הופיע טומפקינסון עם קן גודווין ופרדי דייוויס בסרט קצר בשם "Treacle" ששודר בערוץ 4. הסרט היה מועמד לפרס באפט"א בקטגוריית הסרט הקצר הטוב ביותר. בשנים הבאות שיחק בתפקידי אורח בסדרות הטלוויזיה "All at No 20", "שלי", "אחרי הנרי", "חדר מיון", "Made in Heaven" ו-"Boon". עוד השתתף בסדרות "The Manageress" ו-"Tales of Sherwood Forest" (שתיהן מ-1989), בסדרה "צ'אנסר" ב-1990, ובתשעה פרקים בסדרה "Minder" (מ-1991). עוד ב-1989 הופיע טומפקינסון בסרט הטלוויזיה "And a Nightingale Sang" המבוסס על מחזה מאת ס.פ. טיילור (אנ'), בעיבודו של ג'ק רוזנטל. ב-1990 זכה הסרט בפרס "Prix Europa Special". בשנים 1990 עד 1998 כיכב טומפקינסון בסדרה הקומית "Drop The Dead Donkey". הוא גילם את הכתב השאפתן דמיאן דיי, וב-1994 זכה בפרס הקומדיה הבריטית לשחקן הקומי הטוב ביותר. ב-1994 שיחק בדמות טוראי סיימון "ספוק" מטלוק, מורה להיסטוריה ואינטלקטואל, בדרמה הקומית "All Quiet on the Preston Front" מאת טים פירת' המתרחשת בלנקשייר. אחרי העונה הראשונה החליף את טומפקינסון אליסטר מקגוון. באותה שנה השתתף בסיטקום "Downwardly Mobile", על קבוצה של יאפים, ששודר עונה אחת בלבד. מ-1996 עד 1998 גילם טומפקינסון את דמות הכומר הקתולי האנגלי שנשלח לקהילה קטנה באירלנד, בסדרה הפופולרית "בליקיסאנג'ל". ב-1998 כיכב בתפקיד ג'ים הרפר במותחן פסיכולוגי של ITV בשם "Oktober", על אודות מורה נאיבי בבית ספר יוקרתי בשווייץ. ב-1998 וב-1999 כיכב טומפקינסון לצדו של רובסון גרין בשתי עונות של הסדרה "Grafters", בה הם מגלמים שני פועלים ג'ורדים שמנסים להקים עסק יחד בשיפוץ בית ישן השייך לזוג יאפים. טומפקינסון זכה לשבחים על הופעתו בכתבה של ג'יימס רמפטון באינדפנדנט. ב-1999 חזר טומפקינסון להופיע עם דרבלה קירוואן, ששיחקה לצדו ב"בליקיסאנג'ל", בגרסה הטלוויזיונית של "The Flint Street Nativity" מאת טים פירת'. השניים כיכבו יחד גם ב-2001 במיני-סדרה "Hereafter" שלא שודרה בבריטניה אבל יצאה במהדורת DVD וב-2012 שודרה בשם "Shades" בארצות הברית ובקנדה. ב-2001 כיכב טומפקינסון לצדו של ניק ברי במיני-סדרה "מבצעים מיוחדים" בערוץ BBC1. טומפקינסון וקלייר סקינר שיחקו בעונה הראשונה של הקומדיה "Bedtime" ששודרה באוגוסט ובספטמבר 2001. בשנת 2002 הופיע בדמות "טד" עם השחקנית דון פרנץ' במיני-סדרת הדרמה-קומית "טד ואליס". הסיטקום "מר צ'ריטי" ששודר ב-BBC2 קיבל ביקורות חריפות מהמבקרים, נתוני הצפייה היו נמוכים, ואחרי שישה פרקים הסדרה בוטלה. ב-2003 עלתה לשידור ב-ITV מיני-סדרה בשם "לאקי ג'ים". טומפקינסון קנה את הזכויות של הרומן, מתוך כוונה לשחק את התפקיד הראשי. ג'ק רוזנטל כתב את התסריט, וצוות השחקנים כלל את קילי הוז בדמות מושא אהבתו כריסטין, רוברט הארדי, הלן מקרורי, דניס לוסון, הרמיוני נוריס ופנלופי וילטון. בדצמבר 2004 הופיע טומפקינסון בתפקיד מפקח בילוש סלאק בפרק "The Murder at the Vicarage" בסדרה "מיס מארפל" על פי ספרה של אגאתה כריסטי. ב-2004 שיחק טומפקינסון בפעם הראשונה בסרט המבוסס על מקרה אמיתי בשם "In Denial of Murder" בדמות העיתונאי דון הייל. הייתה מחלוקת אודות הצגתו של המקרה. כשנשאל לדעתו הסביר טומפקינסון שעל אף שערך מחקר כדי להתכונן לתפקיד, הוא בסך היה הכל שחקן שעבד לפי התסריט, ושיש לו אמון מוחלט בו. ב-2005 הופיע בדרמה הפסיכולוגית "Marian, Again". לצדו כיכב אוון טיל והופיעו גם קלי האריסון וסמנתה בקינסייל. על הופעתו בסדרה "החשוד העיקרי" סיפר טומפקינסון "התקשרה אלי הסוכנת שלי ואמרה שמצלמים את הסדרה האחרונה של 'החשוד העיקרי' עם הלן מירן. ואני אמרתי 'כן!' עוד לפני שסיימה לדבר. היא אמרה 'יש תפקיד שיכול לעניין אותך...' ואני אמרתי 'התכוונתי, כן, אני אעשה זאת.' זאת אומרת יש לי הזדמנות לעבוד עם אחת השחקניות הגדולות ביותר. ההסכמה לקבל את התפקיד ב'החשוד העיקרי' הייתה ההחלטה המהירה ביותר שלי". בינואר 2006 החלה רשת ITV לשדר את סדרת הדרמה "לב פראי" שנוצרה על ידי אשלי פרואה, ושודרה במשך שבע שנים. טומפקינסון גילם את דני טרווניון, וטרינר מבריסטול, שעבר עם משפחתו לחיות בדרום אפריקה, שם הקימו שמורה לחיות בר ומרכז וטרינרי. טומפקינסון היה גם מפיק בפועל של 33 פרקים בסדרה. ב-2010 לוהק טומפקינסון לתפקיד המפקח אלן בנקס בפיילוט הטלוויזיה "הבלש בנקס: התוצאה", עיבוד לאחד מספרי הפשע של פיטר רובינסון (אנ'). בפרק צפו שבעה מיליון איש, רייטינג גבוה יותר מזה של "ספוקס" ששודר באותה עת ב-BBC1. ב-14 ביוני 2013 הוכרז על הזמנת סדרה בת שישה חלקים. עד 2016 הופקו ושודרו ארבע עונות של "פקד בילוש בנקס". ב-2013 שיחק טומפקינסון בסדרת הטלוויזיה "Truckers" של ה-BBC. ב-1988 מיד אחרי שסיים את לימודיו בבית הספר למשחק הופיע טומפקינסון בסרט הקצר של פיטר צ'לסום "Treacle" יחד עם קן גודווין ופרדי דייוויס. הסרט היה מועמד לפרס באפט"א בקטגוריית הסרט הקצר הטוב ביותר. ב-1996 כיכב בסרט הבריטי "התזמורת", על אודות תזמורת כלי נשיפה בגרימלי, עיר בדיונית באזור המכרות ביורקשייר, שם החל הממשל הטורי לסגור את המכרות בשם הקידמה. בשנת 2000 הופיע טומפקינסון בתפקיד דזמונד בלאנש בסרט הסאטירי "מלון ספלנדיד". בפברואר 2012 שיחק בפעם הראשונה בתפקיד ראשי בסרט קולנוע ב-"Harrigan". טומפקינסון הופיע על במות התיאטרון בווסט אנד שבלונדון וברחבי בריטניה. ב-1992 השתתף בהפקה של המחזה "Women Laughing" מאת מייקל וול שהוצגה בתיאטרון רויאל אקסצ'נג', וב-1994 שיחק במחזה "The End of the Food Chain" בתיאטרון סטיבן ג'וזף, שזכו לשבחי הביקורת. ב-2003 שיחק טומפקינסון בתפקיד מורטימר ברוסטר יחד עם מייקל ריצ'רדס, מכוכבי "סיינפלד", במחזה "רעל ותחרה" בתיאטרון סטרנד בלונדון. בתפקיד זה נאלץ לבטא את המילים בדיבור איטי בסגנון ניו יורקי. אחד המבקרים כתב ש"העובדה שאמריקאים רבים בקהל הניחו שסטיבן הוא אמריקאי אמיתי, מאשר את האותנטיות של המבטא שלו." ב-2007 יצא טומפקינסון לסיור הופעות עם המחזה "Charley's Aunt" וגילם את הדמות דונה לוצ'יה ד'אלבדורס. ב-2008 גילם דמות ראשית מרושעת ומורכבת בטרגדיה "The Revenger's Tragedy" בתיאטרון רויאל אקסצ'נג' במנצ'סטר. ב-2009 שיחק טומפקינסון בתפקיד פרנק טוליט במחזה "Sign of the Times". המחזאי שון פרנדרגסט (אנ'), שהוא חבר של טומפקינסון, כתב את המחזה "Faith and Cold Reading" ויצר את דמות הנבל "פרדי החליפה" עבור טומפקינסון. המחזה הוצג בתיאטרון לייב בניוקאסל בפברואר ובמרץ 2011. ב-20 בנובמבר 2012 הופיע טומפקינסון לראשונה במחזמר בווסט אנד בלונדון בתפקיד ראשי בדמות המלך ארתור במחזה "ספאמלוט" בתיאטרון פלייהאוס. טומפקינסון הנחה והיה קריין בתוכניות טלוויזיה אחדות בהן תוכנית דוקומנטרית על 100 שנות כדורגל של פיפ"א. ב-1999 הגיש את התוכנית "Great Railway Journeys: Singapore to Bangkok" כחלק מהסדרה הדוקומנטרית "Great Railway Journeys" ששודרה בבריטניה ובערוץ PBS בארצות הברית. ב-2009 השתתף בתוכנית "Stephen Tompkinson's Great African Balloon Adventure" בהשראת ספרו של ז'ול ורן "חמישה שבועות בכדור פורח". התוכנית עקבה אחרי טומפקינסון והמדריך שלו כשהם נוסעים בכדור פורח מחוף לחוף באפריקה וסיירו בטנזניה, רואנדה, זמביה, בוטסואנה ונמיביה. הסדרה שודרה בערוץ ITV ביוני 2009. בעקבות הצלחת הסדרה הופקה תוכנית נוספת של סיור בכדור פורח באוסטרליה. ב-2006 ביים טומפקינס בפעם הראשונה דרמה עבור BBC1 בשם "The Lightning Kid". בזמן צילומי הסרט ליווה אותו צוות צילום שיצר סרט דוקומנטרי עליו "Director's Debut: Stephen Tompkinson's Story", במטרה להציג את האתגרים שעומדים לפני במאי מתחיל. טומפקינסון היה נשוי לסיליה אנסטסיה. אחרי גירושיהם התארס עם דרוולה קירוואן שכיכבה לצדו בסדרה "בליקיסאנג'ל". אחר כך התחתן עם ניקי טיילור איתה נולדה לו בת, דייזי אלן. השניים התגרשו ב-2006. בת זוגו מאז 2007 היא איליין יאנג. מדיה וקבצים בנושא סטיבן טומפקינסון בוויקישיתוף סטיבן טומפקינסון, במסד הנתונים הקולנועיים IMDb (באנגלית) סטיבן טומפקינסון, באתר AllMovie (באנגלית) סטיבן טומפקינסון, במסד הנתונים הקולנועיים KinoPoisk (ברוסית) סטיבן טומפקינסון, באתר MusicBrainz (באנגלית) Actor Stephen Tompkinson has Fylde at Heart, Lancashire Life, undated A donkey, a tractor & the Boro, Evening Gazette, 2 February 2004 Roz D'Ombraine Hewitt, ‏Class act, The Telegraph, 5 April 2003 In the Frame: Stephen Tompkinson, Daily Post, Liverpool, 17 November 2001 BBC Soundstart: tuning in to new talent – Who's won Radio Drama's acting prizes since 1953? Brass Britain, BBC Radio 2, 3 May 2008 Stephen Tompkinson: Filmography by TV Series, Internet Movie Database (IMDb) Internet Movie Database: Prix Europa The British Comedy Awards, Past Winners 1994, Best TV Comedy Actor All-Action Hero: OKTOBER, The Mirror (London), 28 March 1998 On Air: No more Mr Nice Guy, The Independent, 26 October 1998 Shades, starring Dervla Kirwan (Ballykissangel) and Stephen Tompkinson, released 14 February 2012 Tompkinson goes In Deep, BBC News: Entertainment, 18 February 2001 BBC One Autumn schedule, Digital Spy, 14 August 2001 The Age: Entertainment/TV & Radio (Australia), 4 March 2004 A deep and meaningful police role, Liverpool Echo, 21 January 2002 No mercy for BBC2's Mr Charity, The Guardian, 14 December 2001 lucky HIM; Stephen Tompkinson's got a spring in his step and a real purpose in life, Western Mail (Cardiff, Wales), 3 April 2003 In Denial of Murder – Stephen Tompkinson plays Don Hale, BBC Press Pack, 12 February 2004 Tompkinson's in Deep, Scotsman.com, 28 February 2004 Production Notes: Prime Suspect By The Numbers – The Actors on Their Roles: Stephen Tompkinson Stephen Tompkinson (DCI Banks: Aftermath), Digital Spy, 17 September 2010 Viewers face a very different crime wave as a new set of police heroes hits the small screen, The Independent, 30 April 2010 ITV recommissions DCI Banks with Stephen Tompkinson, 14 June 2013 BFI Film Forever: Treacle, undated Brassed Off, National Catholic Reporter, 5 September 1997 Tompkinson, Stephen: Brassed Off! Rose, Steve (19 בספטמבר 2013). "Harrigsn – review". The Guardian. נבדק ב-5 באוקטובר 2013. {{cite news}}: (עזרה) THEATRE / All shirk and low pay, The Independent, 8 January 1994 Official London Theatre: Stephen Tompkinson, undated Charley's Aunt, British Theatre Guide, undated Stephen Tompkinson to play King Arthur in Spamalot, LondonTheatre.co.uk, 22 October 2012 British TV Favorite Stephen Tompkinson on Donning King Arthur's Crown in a Rebooted West End Spamalot, Broadway.com, 14 November 2012 My life In Travel: Stephen Tompkinson, actor, The Independent, 8 January 2011 Actor Tompkinson directs TV drama, BBC News: Entertainment, 13 December 2005 Ballysplitangel for Stephen Tompkinson's five-year marriage, London Evening Standard, 16 December 2006 My wild days are over, Mail Online, 6 January 2012 The Specsavers Crime Thriller Awards 2012, ITV, undated National Television Awards 2012: The nominees, Digital Spy, 27 September 2011 TV Times Awards 2011, UK: Favourite Actor Nominees